cyanic-selkie/wikianc huggingface dataset:
โรคคุดทะราด
ลักษณะอาการ
ภายหลังจากที่เชื้อโรคเข้าสู่ร่างกายทางบาดแผลแล้วประมาณ 3-6 สัปดาห์ จะเกิดโรคระยะแรกคือ มีตุ่มนูนคล้ายหูดที่ผิวหนัง ตุ่มนี้เรียกว่า ตุ่มแม่ (mother yaw) ต่อมาอีกหลายสัปดาห์หรือหลายเดือน ตุ่มนี้จะค่อย ๆ มีขนาดใหญ่ขึ้นเป็นตุ่มนูนแดง หรือเป็นแผล หรือโตคล้ายดอกกะหล่ำปลี ต่อมน้ำเหลืองซึ่งอยู่ในบริเวณใกล้แผลอาจจะอักเสบและบวมโต ในระยะแรกผู้ป่วยบางคนอาจมีอาการไข้ แผลคุดทะราดจะพบได้ทั่วร่างกาย มีตุ่มนูนและผิวหนังหนาขึ้น พบที่ฝ่ามือและฝ่าเท้า ทำให้เกิดอาการเจ็บปวดมากจนเดินหรือทำงานไม่ได้  ผู้ป่วยที่ไม่ได้รับการรักษาส่วนใหญ่จะหายเองได้ในระยะแรก มีประมาณร้อยละ 10 ที่ไม่หายและเข้าสู่ระยะหลังของโรค มีการทำลายของผิวหนังและกระดูก ทำให้เกิดความพิการ  โรคคุดทะราดทั้งระยะแรกและระยะหลังอาจหายเอง และอาจกลับเป็นใหม่ได้
สุชาติ จันทรโชติกุล
ประวัติ
พันเอกสุชาติ จันทรโชติกุล เกิดเมื่อวันที่ 3 มีนาคม พ.ศ. 2493 สำเร็จการศึกษาปริญญาตรี วิทยาศาสตรบัณฑิต จาก โรงเรียนนายร้อยพระจุลจอมเกล้า
งานการเมือง
พันเอกสุชาติ ได้รับเลือกตั้งเป็นสมาชิกสภาผู้แทนราษฎร ครั้งแรกใน เดือนมีนาคม พ.ศ. 2535 สังกัดพรรคความหวังใหม่ ซึ่งได้รับเลือกตั้งครั้งเดียว
สมาชิกสภาผู้แทนราษฎร
พันเอกสุชาติ จันทรโชติกุล ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
สมาชิกสภาขับเคลื่อนการปฏิรูปประเทศ
พันเอกสุชาติได้รับโปรดเกล้า ฯ แต่งตั้งให้ดำรงตำแหน่งสมาชิกสภาขับเคลื่อนการปฏิรูปประเทศเมื่อวันที่ 5 ตุลาคม พ.ศ. 2558 กระทั่งได้ลาออกจากตำแหน่งสมาชิกสภาขับเคลื่อนการปฏิรูปประเทศโดยมีผลตั้งแต่วันที่ 1 กรกฎาคม พ.ศ. 2560 เพื่อลงสมัครรับเลือกตั้งสมาชิกสภาผู้แทนราษฎร
ในวันศุกร์ที่ 2 มีนาคม พ.ศ. 2561 พันเอกสุชาติได้จับมือกับนาย ชวน ชูจันทร์ ประธานประชาคมตลาดน้ำคลองลัดมะยมยื่นจดทะเบียนจัดตั้งพรรคการเมืองในชื่อ พรรคพลังประชารัฐ ก่อนจะตัดสินใจลาออกจากสมาชิกพรรคพลังประชารัฐ และไปสมัครเป็นสมาชิก พรรคกล้า เมื่อช่วงปลายปี พ.ศ. 2564 และรับตำแหน่งรองหัวหน้าพรรคดูแลพื้นที่ภาคใต้ ก่อนจะลาออกจากรองหัวหน้าพรรคกล้า และมาสมัครเป็นสมาชิกพรรคภูมิใจไทย รับตำแหน่งผู้ประสานงานพรรค ดูแลพื้นที่ภาคใต้
เดอะคูกส์
พวกเขาเรียนอยู่ High School เดียวกัน เล่นดนตรีด้วยกัน จนมีโอกาสได้ออกอัลบั้มชุดแรก Inside In Inside Out ซิงเกิลแรก “Eddie’s Gun” เข้าไปอยู่ใน Top 30 ชาร์ตเพลงฝั่งอังกฤษ เพียงอาทิตย์แรกที่ปล่อยซิงเกิลออกไป เนื้อหาในเพลงเกี่ยวกับเรื่องราวความสัมพันธ์ต่างๆ อาทิ สิ่งที่น่าอายที่เกิดจากความสัมพันธ์ของหนุ่มสาว พวกเขาไม่ระบุแนวดนตรีที่ชัดเจน เพราะดนตรีของ The Kooks ผสมผสานหลายแนว ได้รับอิทธิพลจากวงอย่าง Blur, Supergrass, Bobby Womack และ The Clash
สตาร์การ์ต
สตาร์การ์ต (Stargard, ; 1945: Starogród, 1950–2016: Stargard Szczeciński; Stargard in Pommern หรือ Stargard an der Ihna; Stôrgard) เป็นเมืองทางตะวันตกเฉียงเหนือของประเทศโปแลนด์ ใน ค.ศ. 2021 มีประชากร 67,430 คน ตั้งอยู่ริมฝั่งแม่น้ำอีนา (Ina) เมืองได้รับการกล่าวถึงครั้งแรกราวปี ค.ศ. 1140 เมืองตกเป็นของโปแลนด์ตามข้อตกลงพ็อทซ์ดัม ค.ศ. 1945
เมืองพี่น้อง
สตาร์การ์ตเป็นเมืองพี่น้องกับเมืองดังนี้:
เดลฟินเนียม
เดลฟิเนียม (Delphinium) เป็นสกุลพืชที่มีด้วยกันราว 300 สปีชีส์ ที่เป็นพืชโตชั่วฤดูยืนต้นประเภทพืชดอกในวงศ์พวงแก้วกุดั่น เป็นพืชที่มีถิ่นฐานทางซีกโลกตอนเหนือ (Northern Hemisphere) และบนที่สูงในบริเวณเขตร้อนในแอฟริกา ชื่อสามัญ “ลาร์คเสปอร์” ใช้ร่วมกับสกุล Consolida ที่ใกล้เคียงกัน
ทรงใบเป็นรูปใบปาล์มเป็นอุ้งเป็นสามถึงเจ็ดแฉก กิ่งดอกชลูดขึ้นไป ขนาดของแต่ละสปีชีส์ก็ต่างกันออกไปที่สูงตั้งแต่ 10 เซนติเมตรไปจนถึงสองเมตร แต่ละก้านก็จะมีดอกรอบกระจายออกไปรอบก้าน สีก็มีตั้งแต่สี่ม่วง, น้ำเงิน, ฟ้า ไปจนถึงแดง เหลือง และขาว แต่ละดอกมีคล้ายกลีบนอกห้ากลีบแต่ติดกันตลอดเหมือนถุงที่มีจะงอยตรงปลาย ภายในกลีบนอกก็จะมีกลีบในสี่กลีบ เมล็ดมีขนาดเล็กและมักจะเป็นสีดำเป็นมัน ดอกบานตั้งแต่ปลายฤดูใบไม้ผลิไปจนถึงปลายฤดูร้อน ผสมพันธุ์โดยผีเสื้อและผึ้ง สปีชีส์ส่วนใหญ่เป็นพิษ
วัดประชาโฆสิตาราม
วัดประชาโฆสิตาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 2 บ้านวัดประชา ตำบลปลายโพงพาง อำเภออัมพวา จังหวัดสมุทรสงคราม
ประวัติ
วัดประชาโฆสิตารามเดิมมีชื่อว่า วัดบางนกแขวก ตามชื่อคลองและชื่อหมู่บ้าน สันนิษฐานว่าสร้างเมื่อปี พ.ศ. 2251 ตรงกับปลายสมัยพระเจ้าเสือ กษัตริย์องค์ที่ 19 แห่งกรุงศรีอยุธยา ตามประวัติเท่าที่สืบค้นได้ ในสมัยพระอธิการช่อเป็นเจ้าอาวาส ได้มีการย้ายพระอุโบสถหลังเก่าไปทางทิศเหนือของวัด ลักษณะของพระอุโบสถเป็นแบบอาคารไม้มุงด้วยจากและได้ขอพระราชทานวิสุงคามสีมาใหม่ ต่อมาในสมัยของพระอธิการผึ้งซึ่งเป็นเจ้าอาวาสปกครองต่อ ในราวปี พ.ศ. 2422 นายเมืองและนางขำได้มีจิตศรัทธาปฏิสังขรณ์ขึ้นมาใหม่เปลี่ยนมาเป็นแบบก่ออิฐถือปูน มุงด้วยกระเบื้องดินเผา สร้างทับหลังเก่า และได้สร้างพระประธานขึ้นใหม่หนึ่งองค์ หน้าตักกว้าง 3 ศอก 9 นิ้ว
ราวปี พ.ศ. 2443 วัดได้ย้ายศาลาการเปรียญจากริมน้ำไปทางทิศใต้และเปลี่ยนแปลงให้กว้างขวางกว่าเดิม ในปีเดียวกันนี้ นายเมืองและนางขำได้สร้างหอสวดมนต์อีกหลังหนึ่ง ต่อมา พ.ศ. 2463 อุโบสถชำรุดทรุดโทรมจึงได้รื้อแล้วปลูกสร้างใหม่โดยก่อสร้างในที่เก่า หลังคามุงด้วยกระเบื้องดินเผาและสร้างกำแพงแก้วล้อมรอบ
ต่อมา พ.ศ. 2480 นางตาบ กล้ายประยงค์ ได้มอบกรรมสิทธิ์ที่ดินให้ 4 ไร่ 2 งาน 35 ตารางวา โดยได้ปลูกสร้างอาคารเรียนและสร้างโรงเรียน และได้มอบบ้านทรงไทย 2 ชั้น เพื่อปลูกสร้างโรงเรียนพระปริยัติธรรม จวบจนปี พ.ศ. 2485 ได้เปลี่ยนชื่อวัดจาก "วัดบางนกแขวก" มาเป็น "วัดประชาโฆสิตาราม" อันมีความหมายว่า "วัดเจริญรุ่งเรืองมาได้ก็เนื่องด้วยประชาชนเป็นผู้อุปการะสนับสนุน โดยมีสุนฺทรโฆสิต ภิกขุ เป็นผู้นำ"
ต่อมาในสมัยพระครูสมุทรวิจารณ์เป็นเจ้าอาวาส มีการปลูกสร้างเสนาสนะใหม่ ได้แก่ กุฏิ หอฉัน ศาลาการเปรียญ ศาลาอเนกประสงค์ โรงพิธีศาลาบำเพ็ญกุศล สะพานข้ามคลอง โรงเรียนพระปริยัติธรรม ศาลาท่าน้ำโรงครัว สถานีอนามัย เป็นต้น และปี พ.ศ. 2513 ได้สร้างพระอุโบสถหลังใหม่ขึ้นมาแทนการบูรณะ และได้รับที่ดินจากนางสาวเปรียบ กรสวัสดิ์ จำนวน 2 ไร่ 2 งาน 2 ตารางวา
ปูชนียวัตถุ
พระประธานในอุโบสถ มีนามว่า พระมงคลโฆสิต เป็นพระพุทธรูปปางมารวิชัยหล่อด้วยโลหะหลายอย่าง นายเมือง นางขำ สร้างถวายเมื่อ พ.ศ. 2442
Aponchiidae
Aponchiidae เป็นสกุลของนีมาโทดาที่อยู่ในวงศ์ Monhysterida.
สปีชีส์ในสกุล ได้แก่:
เสือฝ้าย
เสือฝ้าย มีชื่อจริงว่า นายฝ้าย เพ็ชนะ (มีนาคม พ.ศ. 2430 - 25 เมษายน พ.ศ. 2490) เป็นจอมโจรชื่อดังในแถบภาคกลางหลังยุคสงครามโลกครั้งที่สอง ร่วมสมัยกับเสือดำ, เสือใบ, เสือหวัด และเสือมเหศวร ได้รับสมญาว่า "พ่อเสือ" บ้าง "จอมพลฝ้าย" บ้าง "ครูฝ้าย" บ้าง
ประวัติ
"เสือฝ้าย" เกิดที่ตำบลเดิมบาง อำเภอเดิมบางนางบวช จังหวัดสุพรรณบุรี ในปี พ.ศ. 2430 บิดาชื่อ นายสว่าง มารดาชื่อ นางครี นามสกุล เพ็ชนะ เป็นลูกชาวนา บุตรคนที่ 4 ในจำนวนพี่น้องทั้งหมด 8 คน ได้การรับเลือกเป็นผู้ใหญ่บ้าน ช่วงวัย 20 ต้นๆ ในช่วงสงครามโลกครั้งที่สอง เป็นหัวหน้าขบวนการเสรีไทยที่สุพรรณบุรีปะทะกับกองทัพญี่ปุ่น จนได้รับฉายาว่า "จอมพลฝ้าย" เคยบวชเรียนแล้วสึกออกมาเป็นผู้ใหญ่บ้าน บ้านท่าใหญ่ หมู่ 7 ตำบลเดิมบาง อำเภอเดิมบางนางบวช จังหวัดสุพรรณบุรี ถูกพิพากษาให้เป็นบุคคลอันตรายต่อชุมชนและรัฐ ฐานกระทำความผิดร้ายแรงในข้อหาพาผู้ร้ายหลบหนี เพราะถูกใส่ร้าย โดยหลานเขย ซึ่งมีความสัมพันธ์ใกล้ชิดกับตำรวจ ต้องโทษทุกข์ทรมานแปดปีในสถานกักขัง ซึ่งมีสภาพทรุดโทรม จากความผิดที่ไม่ได้ก่อ เจ้าตัวจึงปวารณาไว้ว่า "เมื่อรัฐเล่นตลกกับข้า ข้าก็จะสร้างเสียงหัวเราะให้พวกมัน!"
ระหว่างที่เป็นเสือ
วิธีการปล้นของฝ้าย เจตจำนงนั้นผิดกับโจรทั่วไป กล่าวคือ เสือฝ้าย กับพรรคพวกมิได้ชิงทรัพย์เพื่อยังชีพ โดยประทังให้ปัจจัยสี่ไม่ขาดแคลน เสือฝ้าย จงใจเล่นงานบรรดาเศรษฐี ผู้มีอำนาจในท้องถิ่นนั้น ๆ โดยเฉพาะพวกแปดเปื้อนมลทิน กลิ่นคาวฉาวโฉ่ ประเภทฉ้อโกง ขูดรีด และอาศัยอำนาจในการทำให้ตัวเองร่ำรวย นี่คือเป้าหมายของ เสือฝ้าย ด้วยเหตุนี้ คนยากหรือผู้ขัดสนทรัพย์สินศฤงคาร จึงรอดพ้นเงื้อมมือเสือฝ้าย หนำซ้ำ ยังจะได้ ‘ทรัพย์’ อันเป็นผลพลอยได้อีกต่างหาก การกระทำของ เสือฝ้าย เช่นนี้เอง ชาวบ้านถิ่นสุพรรณต่างพร้อมใจเป็นปราการด่านแรก เพื่อป้องกันเสือฝ้าย อาทิ การบิดเบือนข้อมูลหรือให้การเท็จกับตำรวจ ให้ข้อมูลเสือฝ้ายเกี่ยวกับความเคลื่อนไหวของทางการ สำหรับชาวบ้านเสือฝ้าย เปรียบเหมือนเป็นญาติในครอบครัวเดียวกัน
กลุ่มเสือฝ้ายเป็นชุมโจรที่ใหญ่ที่สุดในประวัติศาสตร์โจรเมืองไทย เพราะมีสมุนโจรรวมกันไม่ต่ำกว่า 100 ถึง 200 คน เทียบกับชุมโจรอื่นในยุคนั้นจะมีโจรเพียง 10 กว่าคนเท่านั้น ชุมโจรเสือฝ้ายตกเป็นข่าวหน้าหนึ่งในหนังสือพิมพ์สมัยนั้นอยู่บ่อยครั้ง
มรณกรรม
ภายหลังเมื่อวันที่ 25 เมษายน พ.ศ. 2490 เสือฝ้ายได้ช่วยเหลือทางการในการปราบปรามชุมโจรอื่น ๆ และถูกหลอกว่าให้ไปรับความดีความชอบที่ กรุงเทพฯ และพาไป อ่างทอง เพื่อหลบอิทธิพลของเสือฝ้ายและเสือฝ้ายได้ถูกนายร้อยตำรวจเอกยอดยิ่ง สุวรรณาคร ควบคุมตัวกระทำวิสามัญฆาตกรรมที่บ้านบางกะโพ้น ตำบลศาลเจ้าโรงทอง อำเภอวิเศษชัยชาญ จังหวัดอ่างทอง
ในวัฒนธรรมร่วมสมัย
เสือฝ้าย10 ทิศ ผู้เขียนมาลัย ชูพินิจ
ซารีนาอันนา โคลตอฟสกายาแห่งรัสเซีย
ซารีนาอันนา อะเลคเซยีฟนา โคลตอฟสกายาแห่งรัสเซีย (Anna Alexeievna Koltovskaya; Анна Колтовская; ก่อน ค.ศ. 1572 - 5 เมษายน ค.ศ. 1626) เป็นซารีนาแห่งอาณาจักรซาร์รัสเซีย และเป็นพระมเหสีพระองค์ที่ 4 ในซาร์อีวานที่ 4 แห่งรัสเซีย
พระชนม์ชีพ
หลังจากการสิ้นพระชนม์อย่างกระทันหันของ ซารีนามาร์ฟา โซบาคินา พระมเหสีพระองค์ที่สาม ในวันที่ 13 พฤศจิกายน ค.ศ. 1571 ซาร์อีวานทรงมีปัญหาในเรื่องการอภิเษกสมรส เนื่องจากกฎของคริสตจักรรัสเซียออร์ทอดอกซ์ได้ห้ามการสมรสครั้งที่สี่นี้ ด้วยกฎที่ว่า "การสมรสครั้งแรกคือกฎหมาย การสมรสครั้งที่สองคือการอนุโลม การสมรสครั้งที่สามคือการละเมิดกฎ การสมรสครั้งที่สี่คือการไร้ซึ่งความเคารพต่อพระเจ้า ทำตัวอย่างพวกสัตว์เดรัจฉาน" พระเจ้าซาร์อีวานทรงโต้แย้งโดยอ้างว่า เป็นการเสกสมรสที่ไม่สมบูรณ์
โลหะเบา
โลหะเบา คือโลหะที่มีน้ำหนักอะตอมต่ำ จุดแบ่งแยกระหว่างโลหะหนักกับโลหะเบาอาจมีการแบ่งที่ไม่เหมือนกัน แต่โลหะเบาก็มักจะมีธาตุลิเทียม เบริลเลียม โซเดียม แมกนีเซียม และอะลูมิเนียมรวมอยู่ด้วย บางครั้งโลหะเบาก็รวมไปถึงโลหะอื่นที่มีน้ำหนักอะตอมน้อยกว่าธาตุนิกเกิล และหลังจากนิกเกิลเป็นต้นไปก็เป็นโลหะหนัก ปกติแล้วโลหะเบาจะเป็นพิษน้อยกว่าโลหะหนัก โลหะเบาหลายชนิดจะเป็นพิษเมื่อมีปริมาณมาก
ซารีนาอันนา โคลตอฟสกายาแห่งรัสเซีย
พระชนม์ชีพ
พระองค์อภิเษกสมรสกับโคสตอฟสกายา หญิงงามเมือง บุตรสาวอะเลคเซย์ โคลตอฟสกี ในวันที่ 29 เมษายน ค.ศ. 1572 โดยไม่มีการอำนวยพรจากโบสถ์ พระเจ้าซาร์อีวานทรงจัดการประชุมในโบสถ์แอสซัมชัน และทรงมีพระราชดำรัสอย่างวิงวอนและจริงใจทำให้เหล่าพระราชาคณะต้องหลั่งน้ำตาออกมา พระราชาคณะทั้งหลายยินยอมให้ซาร์อภิเษกสมรส แม้ว่าจะมีเงื่อนไขห้ามพระองค์เสด็จเข้าโบสถ์จนถึงเทศกาลอีสเตอร์ และพระองค์ต้องทรงใช้เวลาไปกับการสารภาพบาปเป็นเวลาหนึ่งปี และหนึ่งปีหลังจากนั้นพระองค์จะทรงเป็นคริสตชนทั่วไปดังเดิม ซาร์และซารีนาเสด็จประพาสหลังเสกสมรสที่นอฟโกรอด เมืองซึ่งสองปีก่อนหน้านี้เสียหายจากพระราชโองการของซาร์อีวานที่ทำให้เกิดการสังหารหมู่ที่นอฟโกรอดโดยพวกโอพริชนิก
หลังจากอภิเษกสมรสได้สองปี ซาร์อีวานทรงเบื่อหน่ายซารีนาจากการที่ทรงเป็นหมัน พระองค์ทรงละทิ้งพระนาง โดยส่งซารีนาอันนาไปจำคอนแวนต์ที่เวเดนสกี-ติคห์วินสกี ที่ซึ่งพระนางทรงได้รับฉายานางชีว่า ดารีเยีย (Daria) มีเพียงแค่พระนางและซารีนามารีเยีย นากายา พระมเหสีพระองค์ที่ 8 ในซาร์อีวาน ที่มีพระชนม์ชีพสืบต่อมาหลังจากซาร์สวรรคต
อ้างอิง
1626
ฮิโรฟูมิ โนจิมะ
ฮิโรฟูมิ โนจิมะ (16 เมษายน ค.ศ. 1973 -) เป็นนักพากย์และผู้บรรยายชายชาวญี่ปุ่น เกิดที่เขตสึงินามิในโตเกียว สังกัดอาโอนิโปรดักชัน
พ่อของเขาคืออากิโอะ โนจิมะ และน้องชายคือ เค็นจิ โนจิมะ ต่างก็เป็นนักพากย์ น้องคนสุดท้องในบรรดาพี่น้องสามคนคือ นักเขียน ซาโตชิ โนจิมะ หลานชายของเขา (ลูกชายคนโตของเค็นจิ) โทยะ โนจิมะ เป็นนักแสดง แม่เป็นนักธรรมชาติวิทยา
วัดบางกุฎีทอง
วัดบางกุฎีทอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ตรงข้ามกับนิคมอุตสาหกรรมบางกะดี ในหมู่ที่ 2 บ้านโคกชะพลู ตำบลบางกะดี อำเภอเมืองปทุมธานี จังหวัดปทุมธานี ปัจจุบันมีพระใบฎีกาสุรเดช จกฺกธมฺโม เป็นเจ้าอาวาส
วัดบางกุฎีทองตั้งวัดเมื่อ พ.ศ. 2326 ได้รับพระราชทานวิสุงคามสีมาเมื่อ พ.ศ. 2328
วัดเป็นที่ประดิษฐานพระพรหมองค์ใหญ่ที่สุดในโลก ซึ่งตั้งอยู่บนวิหารแก้วจัตุรมุข กว้าง 10.2 เมตร ยาว 14.5 สูง 16.5 เมตร องค์พระพรหมมีโครงสร้างเหล็ก ก่ออิฐ ปั้นปูน โดยใช้ปูนตำจากเพชรบุรี ประดับกระจก ติดแก้วสี และเพชรสวารอฟสกีมากกว่า 100,000 เม็ด ด้วยฝีมือช่างจากเพชรบุรี พระพรหมองค์ดังกล่าวใช้เวลาก่อสร้างประมาณ 5 ปีเศษ นับตั้งแต่ทำพิธีลงเสาเข็มสร้างฐานองค์พระพรหม สร้างโดยหลวงพ่อชำนาญ อุตตมปัญโญ (พระครูปทุมวรกิจ) เจ้าอาวาส
ทางวัดมีการจัดงานนมัสการหลวงพ่อดำ-หลวงพ่อขาว กวนข้าวทิพย์ และพิธีสะเดาะเคราะห์ต่อชะตาชีวิต ในช่วงต้นปี
เส้นเมริเดียนที่ 156 องศาตะวันออก
เส้นเมริเดียน 156 องศาตะวันออกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปเอเชีย มหาสมุทรแปซิฟิก ออสตราเลเซีย มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 156 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 24 องศาตะวันตก
จากขั้วโลกสู่ขั้วโลก
! scope="col" width="130" | พิกัด ! scope="col" | ประเทศ ดินแดน หรือพื้นน้ำ ! scope="col" | หมายเหตุ ! scope="row" style="background:#b0e0e6;" | มหาสมุทรอาร์กติก ! scope="row" style="background:#b0e0e6;" | ทะเลไซบีเรียตะวันออก ! scope="row" | 🇷🇺 ! scope="row" style="background:#b0e0e6;" | ทะเลโอค็อตสค์ ! scope="row" | 🇷🇺 ! scope="row" style="background:#b0e0e6;" | ทะเลโอค็อตสค์ ! scope="row" | 🇷🇺 ! scope="row" style="background:#b0e0e6;" | มหาสมุทรแปซิฟิก ! scope="row" | 🇸🇧 ! scope="row" style="background:#b0e0e6;" | ทะเลโซโลมอน ! scope="row" style="background:#b0e0e6;" | ทะเลคอรัล ! scope="row" style="background:#b0e0e6;" | มหาสมุทรแปซิฟิก ! scope="row" style="background:#b0e0e6;" | มหาสมุทรใต้ ! scope="row" | แอนตาร์กติกา
Epsilonematidae
Epsilonematidae เป็นสกุลของนีมาโทดาที่อยู่ในวงศ์ Desmodorida.
สปีชีส์ในสกุล ได้แก่:
ไรชส์ทาค
ไรชส์ทาค (Reichstag) เป็นคำภาษาเยอรมัน หมายถึงฝ่ายนิติบัญญัติของไรช์ ปรากฎขึ้นในหลายยุคหลายสมัยในประวัติศาสตร์เยอรมัน อันได้แก่:
รัฐสภาแถบสแกนดิเนเวียซึ่งใช้ชื่อ ริกส์ดัก (Riksdag) ก็เรียกไรชส์ทาค เมื่อเรียกในภาษาเยอรมัน สองคำนี้มีแหล่งที่มาเดียวกัน
อาคาร
ไรชส์ทาคส์เกอบอยเดอ (Reichstagsgebäude) คำภาษาเยอรมันโดยเฉพาะหมายถึงอาคารรัฐสภา มักย่อเหลือ ไรชส์ทาค ในบริบทนี้อาจหมายถึง
Draconematidae
Draconematidae เป็นสกุลของนีมาโทดาที่อยู่ในวงศ์ Desmodorida.
รีบอค
รีบอคอินเตอร์เนชั่นแนล จำกัด หรือที่รู้จักกันดีในชื่อของ รีบอค (Reebok International Limited; อักษรย่อ: Reebok) บริษัทและตรายี่ห้อผลิตภัณฑ์กีฬาระดับโลก สัญชาติอังกฤษ
รีบอค ก่อตั้งขึ้นในปี ค.ศ. 1895 ที่เมืองโบลตัน ประเทศอังกฤษ โดยนายเจ.ดับเบิลยู. ฟอสเตอร์ และบุตรชาย โดยตั้งชื่อแรกเริ่มว่า '''เจ.ดับเบิลยู. ฟอสเตอร์ แอนด์ ซันส์''' (J.W. Foster and Sons) ต่อมาในปี ค.ศ. 1958 โจและเจฟฟ์ ฟอสเตอร์ หลานชายของผู้ก่อตั้งได้เปลี่ยนชื่อมาเป็น รีบอค อย่างในปัจจุบัน โดยคำว่า รีบอค นั้นมาจากภาษาแอฟริคานส์มาจาก "รีบอคสีเทา" ซึ่งเป็นสัตว์กีบจำพวกแอนทีโลปชนิดหนึ่ง
ต่อมาในปี ค.ศ. 2005 จึงได้ควบรวมกิจการกับอาดิดาส ผลิตภัณฑ์เครื่องกีฬาอีกยี่ห้อหนึ่งจากประเทศเยอรมนี ในราคา 3,800 ล้านยูโร แต่ทว่าการควบรวมกิจการครั้งนั้นส่งผลทำให้อาดิดาสทำกำไรลดลงเป็นจำนวนมากในปี ค.ศ. 2012 เนื่องจากปัญหาหลายประการ ทางอาดิดาสจึงเร่งทำการปรับปรุงและฟื้นฟูตรายี่ห้อรีบอคขึ้นอีกครั้ง โดยมุ่งเน้นไปที่ผลิตภัณฑ์ฟิตเนส
ในปี ค.ศ. 2014 รีบอคได้เปลี่ยนแปลงตราสัญลักษณ์ใหม่ จากเดิมซึ่งเป็นรูปเส้น 2 เส้นที่พุ่งขนานกันแล้วมีเส้นตัดขวางหนึ่งเส้น ซึ่งใช้มาตั้งแต่ปี ค.ศ. 1986 เป็นสัญลักษณ์รูปสามเหลี่ยมหรือเดลต้า ซึ่งเป็นเส้นสีแดงระยะเท่ากัน 3 เส้นประกอบกันเป็นรูป 3 เหลี่ยม มีความหมายถึงผลลัพธ์ของการเปลี่ยนแปลงอันเกิดจากความสำเร็จในการออกกำลังกาย โดยสัญลักษณ์นี้เริ่มใช้ตั้งแต่เดือนมีนาคมปีเดียวกันเป็นต้นไป
สำหรับในประเทศไทย ผู้แทนจำหน่ายของรีบอค คือ บริษัท ไทยท็อปสปอร์ต จำกัด
หุบอุกกาบาตบาร์ริงเกอร์
คาดว่าน้ำหนักที่แท้จริงของลูกอุกกาบาต มีการประมาณการณ์หลายครั้ง ในปี ค.ศ 1930 นักวิทยาศาสตร์คาดว่าลูกอุกกาบาตน่าจะหนักราว 14 ล้านต้น และมีขนาดเส้นผ่าศูนย์กลาง 122 เมตร แต่ในการคำนวณต่อๆมา ลูกอุกกาบาตยิ่งเล็กลง คือมีน้ำหนักราว 2 ล้านต้นและเส้นผ่าศูนย์กลาง 79 เมตร ต่อมาก็ประมาณว่าน่าจะ 70,000 ต้นเส้นผ่าศูนย์กลาง 25-30 เมตร การที่จะทำให้เกิดหลุมกว้างขนาดนี้ได้ ลูกอุกกาบาตต้องพุ่งชนด้วยความเร็ว 69,000 กิโลเมตรต่อชั่วโมง แรงกระทบคาดว่า น่าจะรุนแรงเท่ากับระเบิดขนาด 500,000 ตัน แรงกว่าระเบิดปรมาณูในฮิโรชิมากับนางาซากิ 40 เท่า แรงระเบิดทำให้เกิดฝุ่นฟุ้งไปในอากาศ 100 ล้านตัน และยังดันให้วัตถุอื่นขึ้นมากองอยู่รอบๆกลายเป็นหลุมอุกกาบาต ในปัจจุบัน
ขณะที่อุกกาบาตพุ่งเข้าสู่บรรยากาศโลก อุกกาบาตก็ถูกแรงเสียดทานจากชั้นบรรยากาศโลก ทำให้ผิวอุกกาบาตหลอมเหลวเป็นทาง ซึ่งส่วนใหญ่เป็นโลหะเหลว โปรยปรายเป็นทางครอบคลุมพื้นที่กว้างกว่า 260 ตารางกิโลเมตร ซึ่งโลหะก้อนใหญ่ที่สุดหนักกว่า 630 กิโลกรัม
แผนที่เดินเรือพอร์โทลาน
แผนที่เดินเรือพอร์โทลาน (Portolan chart) คือแผนที่การเดินเรือที่ใช้การบรรยายอย่างละเอียดของอ่าวและฝั่งทะเลที่เขียนขึ้นเป็นครั้งแรกในคริสต์ทศวรรษ 1300 ในอิตาลีและสเปน คำว่า “portolan” มาจากคำคุณศัพท์ภาษาอิตาลี “portolano” ที่แปลว่า “เกี่ยวกับเมืองท่าหรืออ่าว” แผนที่เหล่านี้เป็นแผนที่อย่างหยาบๆ ที่เขียนจากคำบรรยายของชาวยุโรปในยุคกลางที่เดินเรือเลียบฝั่งทะเลเมดิเตอร์เรเนียนและทะเลดำ แผนที่มักจะวาดบนหนังแกะเป็นภาพสิ่งที่เตะตาที่จำได้ง่ายของเมืองท่าหรือชายฝั่งทะเลที่เห็น
เชื้อเพลิงไฮโดรเจน
เชื้อเพลิงไฮโดรเจน ถูกนำไปใช้ในเซลล์ไฟฟ้าเคมีหรือจุดระเบิดในเครื่องสันดาปภายในเพื่อให้พลังงานกับอุปกรณ์อิเล็กโทรนิคส์หรือรถไฟฟ้า มันยังถูกใช้ในการขับเคลื่อนยานอวกาศ และมีศักยภาพที่จะถูกผลิตในเชิงพานิชย์เพื่อใช้กับการขนส่งทั้งภาคพิ้นดินและทางอากาศ เชื้อเพลิงไฮโดรเจนไม่ปล่อยมลภาวะในสิ่งแวดล้อม ไฮโดรเจนเป็นธาตุแรกในตารางธาตุ เป็นธาตุที่เบาที่สุดในโลก เนื่องจากมันเบามาก มันมัจะลอยขึ้นไปในชั้นบรรยากาศ จึงยากที่จะได้เห็นมันในรูปบริสุทธิ์คือ H2 ในเปลวแก๊สไฮโดรเจนหรือในขณะที่กำลังใหม้ในอากาศ H2 จะทำปฏิกิริยากับ O2 เป็นน้ ำ(H2O) และปล่อยความร้อนออกมา กับ ไนโตรเจนออกไซด์อีกเล็กน้อย
ในเมื่อไฮโดรเจนติดไฟได้ มันจึงทำตัวเหมือนกับว่ามันเป็นเชื้อเพลิง แต่มันเป็นแค่พาหะของพลังงานตัวหนึ่งเท่านั้น เหมือนกับไฟฟ้า ที่ไม่ใช่แหล่งพลังงาน ดังนั้น ไฮโดรเจนจึงต้องถูกสร้างขึ้นมา ซึ่งการผลิตมันขึ้นมา ทำให้เกิดผลกระทบกับสิ่งแวดล้อม เพราะมันต้องการเชื้อเพลิงพลังงานอย่างอื่นในการผลิต เชื้อเพลิงที่ใช้ผลิตมีปริมาณพลังงานมากกว่าพลังงานที่ตัวมันเองสามารถผลิตได้เสียอีก ซึ่งผิดหลักการอนุรักษ์พลังงาน ยกตัวอย่าง ไฮโดรเจน 1 กก ต้องใช้พลังงานไฟฟ้าในการผลิต 39 หน่วย ไฮโดรเจน 1 กก มีพลังงาน 123 MJ แต่พลังไฟฟ้า 1 หน่วย เท่ากับ 3.6 MJ พลังไฟฟ้า 39 หน่วย เท่ากับ 39x3.6 =140 หน่วย แสดงว่า ต้องใช้พลังงาน 140 MJ เพื่อผลิตให้ได้พลังงาน 123 MJ
กระบวนการผลิต
มีหลายวิธี เช่น
พลังงาน
ไฮโดรเจนที่ได้จากขบวนการผลิต เป็นพาหะของพลังงาน ที่จะถูกนำไปใช้ในขบวนการอื่น เมื่อมันถูกเผา พลังงานที่ได้จะออกมาในรูปของความร้อน ที่อุณหภูมิประมาณ 2000°C
การนำไปใช้งาน
เชื้อเพลิงไฮโดรเจนสามารถจ่ายพลังงานให้กับรถยนต์ เรือหรือเครื่องบิน หรือให้กับเซลล์เชื้อเพลิงเพื่อให้กำลังกับมอเตอร์ไฟฟ้า
ในเรื่องความปลอดภัยจากการระเบิด รถยนต์ที่ใช้เชื้อเพลิงไฮโดรเจน มีความปลอดภัยเท่ากับรถยนต์ที่ใช้น้ำมันปกติ และมันยังนำไปใช้ในการส่งกระสวยอวกาศขึ้นสูชั้นบรรยากาศอีกด้วย
แผนที่เดินเรือพอร์โทลาน
แผนที่เดินเรือพอร์โทลานมิได้คำนึงถึงส่วนโค้งของโลก ฉะนั้นจึงเป็นแผนที่ไม่มีประโยชน์ต่อการเดินเรือในมหาสมุทร จะมีประโยชน์ก็เพียงในบริเวณที่ไม่กว้างขวางนักเช่นในบริเวณทะเลเมดิเตอร์เรเนียน ทะเลดำ หรือ ทะเลแดง ค.ศ.
แผนที่เดินเรือพอร์โทลานที่เก่าที่สุดคือ “แผนที่พิซาเน” ที่เขียนมาตั้งแต่ราว ค.ศ. 1296 และในปี ค.ศ. 1339 นักเขียนแผนที่อันเจลิโน ดุลแซร์ตก็สร้างแผนที่เดินเรือพอร์โทลานขึ้นฉบับหนึ่ง
ทางหลวงสหรัฐหมายเลข 14
ทางหลวงสหรัฐหมายเลข 14 (U.S. Route 14) เป็นทางหลวงแนวตะวันออก–ตะวันตก หนึ่งในระบบทางหลวงสหรัฐเดิมในปี ค.ศ. 1926 ปัจจุบันมีระยะทาง 1,398 ไมล์ (2,250 กิโลเมตร) แต่เคยมีระยะทางยาวสุดถึง 1,429 ไมล์ (2,300 กิโลเมตร) ระยะทางโดยส่วนมาก จะมีเส้นทางที่คล้ายจะขนานไปกับอินเตอร์สเตต 90
ตั้งแต่ปี ค.ศ. 2004 ปลายทางทิศตะวันออกอยู่ในเมืองชิคาโก รัฐอิลลินอย ส่วนปลายทางทิศตะวันตกอยู่ที่ทางเข้าด้านทิศตะวันออกของอุทยานแห่งชาติเยลโลว์สโตน ในรัฐไวโอมิง ซึ่งซ้อนทับกับปลายทางทิศตะวันตกของทางหลวงสหรัฐหมายเลข 16 และปลายทางทิศตะวันตกของทางหลวงสหรัฐหมายเลข 20 (ช่วงตะวันออก)
ยู โคบายาชิ
ยู โคบายาชิ (5 กุมภาพันธ์ ค.ศ. 1982 ) เป็นนักพากย์ นักร้อง และอดีตนางแบบ ชาวญี่ปุ่น เกิดที่โตเกียว สังกัดโฮลีพีก แต่งงานแล้ว
กริชตอเวา ฟึไรรา
กริชตอเวา ฟึไรรา (Cristóvão Ferreira) หรือ ซาวาโนะ ชูอัง เป็นอดีตบาทหลวงในศาสนาคริสต์นิกายโรมันคาทอลิกชาวโปรตุเกส และอดีตมิชชันนารีคณะเยสุอิต เขาได้ละทิ้งความเชื่อในศาสนาคริสต์หลังถูกจับกุมและทรมาน ในช่วงการกวาดล้างคริสต์ศาสนิกชนญี่ปุ่นเมื่อคริสต์ศตวรรษที่ 17 ทั้งบาทหลวง มิชชันนารี และศาสนิกชนของศาสนาคริสต์จะถูกจับกุม ข่มเหง หรือประหารชีวิต
หลังฟึไรราละทิ้งศาสนาคริสต์แล้ว เขายังคงใช้ชีวิตอยู่ในประเทศญี่ปุ่นตราบสิ้นอายุขัย เขากลายเป็นที่รู้จักในนาม "นักบวชผู้ตกบาป" (fallen priests) กระนั้นเขาได้อุทิศตนในการช่วยเหลือทางการญี่ปุ่นด้วยความรู้ด้านปรัชญาและวิทยาศาสตร์ตะวันตก
ประวัติ
ฟึไรราเกิดราว ค.ศ. 1580 ที่เมืองโตรึชแวดรัช (Torres Vedras) ราชอาณาจักรโปรตุเกส เขาถูกส่งไปปฏิบัติหน้าที่เป็นมิชชันนารีที่ประเทศญี่ปุ่น ช่วง ค.ศ. 1609 ถึง 1633 ซึ่งในขณะนั้นถูกปกครองโดยรัฐบาลโทกูงาวะ ค.ศ. 1633 ฟึไรราถูกเจ้าหน้าที่ของทางการญี่ปุ่นจัมกุมตัวไปทรมาน หลังถูกทรมานไปได้ห้าชั่วโมง ฟึไรราก็ได้ละทิ้งศรัทธาในศาสนาคริสต์ และได้รับสมญาเป็น "นักบวชผู้ตกบาป" ไปในที่สุด ฟึไรราเปลี่ยนชื่อเป็น ซาวาโนะ ชูอัง และลงทะเบียนอยู่ในสังกัดของวัดพุทธ เขาเรียกตนเองว่า "สาวกของนิกายเซน" ในสิ่งพิมพ์ของเขายืนยันว่าเขายอมรับปรัชญากฎหมายธรรมชาติ (philosophy of natural law)
หลังละทิ้งความเชื่อ เขาสมรสกับหญิงญี่ปุ่นและเขียนหนังสือหลายเล่ม เช่น บทความเกี่ยวกับดาราศาสตร์ และการแพทย์แผนตะวันตก ซึ่งได้รับการเผยแพร่ไปอย่างกว้างขวางในยุคเอโดะ และมีผู้อ้างว่าฟึไรราเขียนหนังสือเกี่ยวกับศาสนาใช้ชื่อว่า "การหลอกลวงอย่างเปิดเผย" (顕偽録) เมื่อ ค.ศ. 1636 แต่ไม่ได้ตีพิมพ์เป็นรูปเล่มเป็นเวลายาวนานถึง 300 ปี ซึ่งก็มีผู้โต้แย้งว่าฟีไรราอาจมิใช่คนเขียนก็เป็นได้ นอกจากนี้ฟึไรรายังเข้าร่วมกับเจ้าหน้าที่รัฐในการพิจารณาคดีกับนักบวชเยสุอิตคนอื่น ๆ ที่ถูกจับ และการให้ผู้ต้องสงสัยว่าเป็นชาวคริสต์เหยียบแผ่นฟูมิเอะเพื่อพิสูจน์ศรัทธา ฟึไรราก็ปรากฏตัวในพิธีดังกล่าวบ่อยครั้ง
ฟึไรราเสียชีวิตใน ค.ศ. 1650 ที่เมืองนางาซากิ เอกสารบางฉบับอ้างว่า เขาถูกทรมานและตายในฐานะมรณสักขี ขณะที่เอกสารฉบับอื่น ๆ ระบุเพียงว่าเขาตายเท่านั้น
ในวัฒนธรรมร่วมสมัย
กริชตอเวา ฟึไรรา ถูกนำมาสร้างเป็นตัวละคร (ฉบับแปลไทยใช้ชื่อว่า คริสโตวาโอ เฟอร์เรร่า) ในนวนิยายเรื่อง ศรัทธาไม่เงียบ (Silence) แต่งโดยชูซากุ เอ็นโด นวนิยายดังกล่าวถูกนำไปสร้างเป็นภาพยนตร์สองครั้ง เมื่อ ค.ศ. 1971 (เท็ตสึโร ทัมบะ แสดงนำ) และ ค.ศ. 2016 (เลียม นีสัน แสดงนำ) และมีภาพยนตร์โปรตุเกสเรื่อง Os Olhos da Ásia (1996) แสดงโดยฌูเอา เพร์รี (João Perry) รับบทเป็นบาทหลวงฟึไรรา
เนบิวลาตาแมว
เนบิวลาตาแมว (Cat's Eye Nebula) หรือรู้จักกันดีในชื่อ NGC 6543 หรือ Caldwell 6 เป็นเนบิวลาดาวเคราะห์ที่ตั้งอยู่ในกลุ่มดาวมังกร การก่อตัวของมันเป็นหนึ่งในเนบิวลาที่ซับซ้อนมากที่สุดที่รู้จักกัน ค้นพบโดย วิลเลียม เฮอร์เชล ในวันที่ 15 กุมภาพันธ์ ค.ศ. 1786 และเป็นเนบิวลาดาวเคราะห์แรกที่มีคลื่นความถี่ถูกตรวจสอบโดย นักดาราศาสตร์สมัครเล่นชาวอังกฤษ วิลเลียม ฮักกินส์ ในปี 1786 ผลของการสำรวจหลังจากแสดงให้เห็นเป็นครั้งแรก ซึ่งเนบิวลาดาวเคราะห์ประกอบด้วยก๊าซร้อน แต่ไม่ใช้ดาวฤกษ์ ขณะนี้เนบิวลาถูกตั้งข้อสังเกตผ่านสเปกตรัมแม่เหล็กไฟฟ้าในรูปแบบเต็ม จากอินฟราเรดไกลจนถึงรังสีเอกซ์
ชนเผ่านาวาโฮ
ชนเผ่านาวาโฮ (Navajo) มีจำนวนประชากรราว 220,000 คน อาศัยบริเวณเขตสงวนที่กว้างใหญ่ ชนเผ่านาวาโฮเป็นอินเดียนแดงกลุ่มใหญ่ที่สุดในทวีปอเมริกาเหนือ ในประวัติศาสตร์ชนเผ่านาวาโฮเริ่มจาก "การเดินทางอันยาวนาน" (The Long Walk) ในปี ค.ศ. 1864 หลังการสู้รบกับชาวสเปนและชาวอเมริกันเชื้อสายอังกฤษ ชาวนาวาโฮถูกบังคับให้ย้ายไปในเขตหุบเขาโมนูเมนต์ราว 480 กิโลเมตร หลังจากนั้นอีกสี่ปี ชาวนาวาโฮก็ได้รับอนุญาตให้ย้ายกลับไปยังเขตสงวนแบบดั้งเดิม ออกล่าสัตว์และทำการเกษตร
ปัจจุบันชนเผ่านาวาโฮยังคงเลี้ยงแกะในหุบเขาโมนูเมนต์ ซึ่งทำมาตั้งแต่สมัยบรรพบุรุษ ซึ่งได้รับแกะจากชาวสเปนเป็นครั้งแรกในศตวรรษที่ 17 การเป็นเจ้าของแกะเป็นสัญลักษณ์ของความมีฐานะในสังคม แม้แกะจะถูกจำกัดจำนวนตั้งแต่ปี 1930 เพราะทุ่งหญ้ามีไม่เพียงพอ
โฮเก้น (hogan) หรือบ้านแบบดั้งเดิมของชาวเผ่านาวาโฮ ใช้เสาไม้ตั้งพิงกันเป็นกระโจมยอดแหลมแล้วพอกด้วยดินรอบๆซึ่งในปัจจุบันจะใช้ซุงเรียงซ้อนกันแล้วพอกดินจนทั่ว สินค้าเกษตรที่สำคัญของชาวเผ่านาวาโฮ เป็นพวกเครื่องเรือน เช่น ตะกร้าหวาย ซึ่งกลายเป็นสินค้าที่สำคัญ
ขนสัตว์เริ่มเข้ามาแทนที่หนังกระต่ายเมื่อ 100 ปีมาแล้ว ซึ่งขนสัตว์จะนำมาทำผ้าห่มและพรม ลวดลายส่วนใหญ่มาจากรูปวาดบนพื้นทรายซึ่งมีกว่า 800 ลาย
Desmodoridae
สปีชีส์ในสกุล ได้แก่:
การบำบัดตาเหล่ด้วยชีวพิษโบทูลินัม
การบำบัดตาเหล่ด้วยโบทูลินั่ม ท็อกซิน (Botulinum toxin therapy of strabismus) เป็นเทคนิคทางการแพทย์ที่บางครั้งใช้รักษาตาเหล่ โดยฉีดโบทูลินั่ม ท็อกซินเข้าไปในกล้ามเนื้อตามัดที่เป็นเป้า เพื่อลดความไม่ตรงแนวของตา การใช้ท็อกซินเพื่อรักษาอาการตาเหล่ในปี 2524 พิจารณาว่าเป็นเหตุการณ์แรกที่ใช้โบทูลินั่ม ท็อกซินเพื่อรักษาโรค ทุกวันนี้การฉีดท็อกซินเข้าไปในกล้ามเนื้อที่อยู่รอบ ๆ ตาเป็นทางเลือกการรักษาตาเหล่อย่างหนึ่ง วิธีการรักษาอื่น ๆ รวมทั้งการบำบัดการเห็น (vision therapy) การใช้ผ้าปิดตา แว่นสายตา (หรือเลนส์สัมผัส) แว่นปริซึม และการผ่าตัด
ผลโดยตรงของท็อกซินเอง (รวมทั้งผลข้างเคียง) จะหมดไปภายใน 3-4 เดือน โดยเปรียบเทียบกันแล้ว ตาที่ตรงแนวขึ้นอาจคงยืนเป็นระยะยาว โดยเฉพาะถ้ามีปัจจัยสองอย่าง ปัจจัยแรกก็คือ ถ้ากล้ามเนื้อตรงกันข้าม (antagonist) ยังทำงานได้ ดังนั้น กล้ามเนื้อที่ฉีดยาจะได้การยืด และอาจยาวขึ้นอย่างถาวรโดยเพิ่มใยกล้ามเนื้อภายในระยะที่เป็นอัมพฤกษ์เนื่องจากท็อกซิน ปัจจัยที่สองก็คือ ถ้าการเห็นเป็นภาพเดียวด้วยสองตาเกิดขึ้นและเสถียร ความตรงแนวของตาก็อาจจะถาวร มีหลักฐานบ้างว่า การรักษาเช่นนี้ได้ผลเท่ากับการผ่าตัดสำหรับคนไข้ที่เห็นเป็นภาพเดียวด้วยตาทั้งสองข้าง และได้ผลน้อยกว่าสำหรับคนไข้ที่ไม่เห็น
หลักการ
โบทูลินั่ม ท็อกซินเป็นพิษถึงตายซึ่งร้ายแรงที่สุดอย่างหนึ่ง สามารถผลิตโดยแบคทีเรีย Clostridium botulinum และมีฤทธิ์ต่อปลายเส้นประสาทโดยลดการหลั่งสารสื่อประสาท acetylcholine ยับยั้งการส่งสัญญาณประสาทไปยังกล้ามเนื้อ และดังนั้นจึงทำให้กล้ามเนื้อเป็นอัมพาต แล้วจึงทำให้กล้ามเนื้ออ่อนแอเป็นระยะเวลา 3-4 เดือน
เพื่อรักษาอาการตาเหล่ พิษที่ใช้จะเจือจางมาก และจะฉีดเข้ากล้ามเนื้อโดยเฉพาะที่ขยับลูกตา และดังนั้น จึงทำกล้ามเนื้อที่เป็นเป้าให้อ่อนแอชั่วคราว
การฉีดยา
ถ้าใช้ยาชาเฉพาะที่ แพทย์จะให้คนไข้ขยับตาก่อนฉีดท็อกซิน ซึ่งทำให้เกิดสัญญาณ EMG และชี้บอกจุดวางเข็มที่ถูกต้อง ถ้าคนไข้เป็นเด็กเล็ก ๆ แพทย์จะวางยาสลบ จะใช้เพียงแค่ 1-2 นาทีในการฉีดยาถ้าแพทย์พยาบาลมีประสบการณ์เพียงพอ
ขนาดยา
ขนาดยาที่ใช้ไม่สามารถกำหนดได้อย่างแม่นยำ เพราะยังไม่พบความสัมพันธ์ระหว่างขนาดยาและผลที่ได้ พิษของยาจะต่าง ๆ กัน นอกจากนั้นแล้ว ร่างกายอาจจะเกิดปฏิกิริยาทางภูมิคุ้มกัน ที่ลดประสิทธิภาพของการรักษาครั้งต่อ ๆ ไป
การใช้รักษา
ในงานศึกษาขนาดเล็กงานหนึ่ง ผู้ใหญ่ที่มีปัญหาอ่านหนังสือเนื่องจากตาเบนเข้าไม่พอ (convergence insufficiency) ผู้รักษาไม่ได้โดยการฝึกเบนตาเข้า โดยแว่นตาปริซึมและโดยการผ่าตัด จะอ่านหนังสือได้ดีขึ้นหลังจากรักษาด้วยโบทูลินั่ม ท็อกซิน และสภาพที่ดีขึ้นก็ยังคงยืนหลังจาก 6 เดือน
โดยเป็นการรักษาหลัก
โบทูลินั่ม ท็อกซิน พิจารณาว่าเป็นทางเลือกการผ่าตัดที่มีประโยชน์ในกรณีโดยเฉพาะ ๆ เช่นในบุคคลที่ไม่ควรวางยาสลบ มีภาวะโรคที่ไม่เสถียรอื่น ๆ ผ่านการผ่าตัดที่ไม่สำเร็จผลมาแล้ว หรือเพื่อระงับการเห็นภาพซ้อนชั่วคราว สำหรับคนไข้ที่ตาดี ก่อนจะเกิดตาเหล่เล็กน้อยอย่างฉับพลัน การฉีดโบทูลินั่ม ท็อกซิน อาจช่วยรักษาการเห็นภาพเดียวด้วยสองตาที่มีอยู่ก่อนแล้ว
การใช้ระหว่างหรือหลังการผ่าตัด
โบทูลินั่ม ท็อกซินได้ใช้หลังการผ่าตัดเพื่อทำตาให้ตรงยิ่งขึ้นสำหรับคนไข้ตาเหล่ที่ผ่าตัดแก้น้อยไปหรือเกิน ซึ่งช่วยกำจัดการเห็นภาพซ้อนหลังผ่าตัดได้อย่างรวดเร็ว แต่อาจต้องฉีดหรือผ่าตัดซ้ำ และพิจารณาว่า มีประโยชน์เป็นพิเศษสำหรับคนไข้ที่เห็นภาพเดียวด้วยตาสองข้าง การรักษาตาเหล่เข้าที่เกิดหลังผ่าตัด สำเร็จผลมากกว่ารักษาตาเหล่ออกหลังผ่าตัด ท็อกซินบางครั้งจะใช้ร่วมกับการผ่าตัดในกรณีที่เหล่ไปทางด้านข้างค่อนข้างมาก และการผ่าตัดกล้ามเนื้อทั้งสองข้างไม่สามารถทำได้เพราะเหตุต่าง ๆ
ผลข้างเคียง
ผลข้างเคียงที่สามัญที่สุดคือหนังตาตก (Ptosis) และการแก้น้อยหรือมากเกิน ผลข้างเคียงที่สามัญต่อ ๆ มารวมทั้งการเห็นภาพซ้อนและตาเหล่ขึ้น โดยผลข้างเคียงจะหายไปภายใน 3-4 เดือน ผลข้างเคียงที่อาจทำให้การเห็นเสียหายมีน้อย และการรักษาพิจารณาโดยทั่วไปว่าปลอดภัย แม้จะทำอย่างซ้ำ ๆ
Bupivacaine
ยังมีการตรวจสอบยาฉีดเข้ากล้ามเนื้อตาคือ bupivacaine ว่าสามารถรักษาตาเหล่บางอย่างได้หรือไม่ ไม่ว่าจะโดยลำพังหรือร่วมกับโบทูลินั่ม ท็อกซิน Bupivacaine เป็นยาชาเฉพาะที่ซึ่งมีพิษต่อกล้ามเนื้อและต่อระบบประสาทพอสมควร การฉีดเข้าไปในกล้ามเนื้อทำให้ใยกล้ามเนื้อเสื่อมอย่างน่าทึ่งติดตามด้วยการอักเสบ ซึ่งทำให้กล้ามเนื้อหนาและแข็งแรงขึ้น ความหนาขึ้นของกล้ามเนื้อที่ฉีด bupivacaine จะสามารถเห็นได้จากภาพ MRI และโดยอัลตราซาวนด์
นักวิชาการยังกำลังตรวจสอบการฉีด Bupivacaine เพื่อรักษาตาเหล่ งานศึกษาบางงานก็ใช้การฉีดยานี้อย่างเดียวเพื่อรักษา งานอื่นก็ได้ฉีดโบทูลินั่ม ท็อกซินเข้าในกล้ามเนื้อที่เป็นเป้า แล้วตามด้วยการฉีด bupivacaine ในกล้ามเนื้อตรงกันข้าม
ประวัติ
แอลัน สก็อตต์ เป็นบุคคลแรกที่ฉีดโบทูลินั่ม ท็อกซิน เข้าในกล้ามเนื้อตาตั้งแต่ต้นคริสต์ทศวรรษ 1970 และได้ตีพิมพ์ผลงานในปี พ.ศ. 2524 ซึ่งเป็นงานวิจัยทางคลินิกแรกในเรื่องนี้
ส่วนผลของการฉีด Bupivacaine เข้าที่กล้ามเนื้อตา ปรากกฎเป็นครั้งแรกเพราะเป็นเหตุให้เกิดตาเหล่หลังผ่าตัด โดยเป็นภาวะแทรกซ้อนของการผ่าตัดต้อกระจก เนื่องจากความเป็นพิษต่อกล้ามเนื้อของ Bupivacaine ที่ใช้เป็นยาชาเฉพาะที่ และฉีดเข้าในกล้ามเนื้อตาโดยบังเอิญ
นักประดิษฐ์
นักประดิษฐ์ คือบุคคลผู้สร้างสรรค์หรือค้นพบวิธีการ รูปแบบ เครื่องมือ หรือสิ่งอื่นใดที่เป็นประโยชน์ ซึ่งไม่เคยมีมาก่อน และอาจเรียกได้ว่าเป็นสิ่งประดิษฐ์ สามารถนำไปต่อยอดเป็นนวัตกรรม ปัจจุบันการถือว่าความเป็นนักประดิษฐ์ในระดับสากล (หรือผู้ประดิษฐ์) จะต้องมีการรับรองโดยสิทธิบัตรสำหรับสิ่งประดิษฐ์สิ่งนั้น คำว่านักประดิษฐ์อาจหมายถึงบุคคลผู้มีงานอดิเรกหรืออาชีพเป็นการประดิษฐ์คิดค้นสิ่งแปลกใหม่อยู่เสมอ แม้ว่าผลงานที่ออกมาจะไม่สามารถนำไปจดสิทธิบัตรได้ก็ตาม
วัดคลองสวน (จังหวัดสมุทรปราการ)
วัดคลองสวน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 บ้านคลองสวน ตำบลบ้านคลองสวน อำเภอพระสมุทรเจดีย์ จังหวัดสมุทรปราการ
กีฬานักเรียนนักศึกษาแห่งประเทศไทย
กีฬานักเรียน นักศึกษาแห่งชาติ เป็นการแข่งขันกีฬาของนักเรียนและนักศึกษาในสถานศึกษาต่างๆ ทั่วประเทศไทย ซึ่งจัดโดยสำนักงานพัฒนาการกีฬาและนันทนาการ กระทรวงการท่องเที่ยวและกีฬา โดยจะทำการคัดเลือกจังหวัดเจ้าภาพเพื่อจัดการแข่งขันในรอบชิงชนะเลิศในระดับประเทศต่อไป โดยกำหนดไว้ว่าผู้ที่เข้าแข่งขันนั้นจะต้องเป็นนักเรียนตั้งแต่ระดับประถมศึกษาจนถึงมัธยมศึกษาตอนปลายในสถานศึกษาใดๆ ก็ตาม รวมถึงการศึกษานอกโรงเรียนด้วย ส่วนนักศึกษานั้นหมายถึงผู้ที่กำลังศึกษาอยู่ในสถานศึกษาของสำนักงานการอาชีวศึกษา ไม่เกินระดับประกาศนียบัตรวิชาชีพ หรือ ปวช.
วัดคลองสวน (จังหวัดสมุทรปราการ)
วัดมีเนื้อที่ 29 ไร่ 2 งาน 50 ตารางวา อาณาเขตทิศเหนือจดถนนประชาอุทิศ–บ้านคลองสวน ทิศใต้จดคลองลาดน้ำคำ ทิศตะวันออกจดที่ดินเอกชน ทิศตะวันตกจดคลองบางกระนก (รางกะนก)
ประวัติ
วัดก่อตั้งเมื่อ พ.ศ. 2452 ในระยะแรกนี้เสนาสนะสงฆ์ที่ถาวรยังไม่มีปรากฏอยู่เลย ต่อมาวัดคลองสวนได้รับอนุญาตให้สร้างเมื่อวันที่ 2 พฤษภาคม พ.ศ. 2482 โดยมีนายปลั่งและนางมอ อินทสังข์ เป็นผู้ถวายที่ดินและดำเนินการสร้างวัด ต่อมานายแฉล้ม อินทสังข์ ได้ถวายที่ดินเพิ่มเติม คือส่วนที่สร้างโรงเรียนวัดคลองสวน เหตุที่ย้ายวัดเพราะประชาชนได้อพยพมาทำมาหากินอยู่ที่ใหม่ จึงได้ตกลงสร้างวัดขึ้นมาใหม่ และเนื่องจากวัดตั้งอยู่ปลายคลองสวนบางมด จึงได้มีนามว่า "วัดคลองสวน" ส่วนวัดเก่าประชาชนเหลือน้อยจึงทิ้งไว้กลายเป็นวัดร้าง วัดได้รับพระราชทานวิสุงคามสีมาเมื่อวันที่ 15 พฤศจิกายน พ.ศ. 2519 ที่ดินวัดเก่าได้กลายมาเป็นที่ธรณีสงฆ์ของวัดคลองสวน
วัตถุมงคล
วัดคลองสวนมีเกจิอาจารย์ คือ หลวงพ่อครึ้ม อดีตเจ้าอาวาส ท่านสร้างวัตถุมงคลมากมาย โดยเริ่มสร้างครั้งแรกในปี พ.ศ. 2507 ได้สร้างเหรียญรูปหลวงพ่อศิริชัย (พิมพ์พระประธาน) พระยอดธงหล่อโบราณ และต่อมาท่านได้สร้างเหรียญรูปเหมือน ตะกรุดโทน ผ้ายันต์ หนุมาน ตะกรุด 7 ดอก พระปิดตา พระสมเด็จพิมพ์ต่าง ๆ และปลัดขิก
ปริซึมเซนาร์มง
ปริซึมเซนาร์มง (Sénarmont prism) เป็นโพลาไรเซอร์ชนิดหนึ่ง สร้างจากปริซึมสองชิ้นที่ทำโดยวัสดุที่มีสมบัติการทำให้เกิดการหักเหสองแนว เช่น แคลไซต์ ซึ่งประกอบเข้าด้วยกัน ปริซึมเซนาร์มงตั้งชื่อตาม อ็องรี อูว์โร เดอ เซนาร์มง (Henri Hureau de Sénarmont) นักฟิสิกส์ชาวฝรั่งเศส มีลักษณะคล้ายกับปริซึมโรชง และ ปริซึมวอลลัสตัน
ภายในปริซึมเซนาร์มง รังสีโพลาไรซ์ s (นั่นคือ รังสีที่มีทิศทางของโพลาไรซ์ตั้งฉากกับระนาบการหักเหและสะท้อนของรังสี) ผ่านไปโดยไม่มีการเบี่ยงเบน ในขณะที่รังสีโพลาไรซ์ p (ซึ่งมีทิศทางโพลาไรซ์ในแนวขนานกับระนาบ) เกิดการหักเหที่ส่วนรอยต่อภายในไปยังทิศทางอื่น ภายในปริซึมชิ้นแรกนั้น รังสีทั้งสองจะยังเป็นรังสีสามัญ (รังสี o) เนื่องจากทิศทางของโพลาไรเซชันทั้งสองตั้งฉากกับแกนเชิงแสงซึ่งเป็นทิศทางของการแพร่กระจาย ในปริซึมที่สอง รังสีโพลาไรซ์ s จะยังคงไม่เปลี่ยนแปลง (ยังคงเป็น รังสี o) ในขณะที่รังสีโพลาไรซ์ p จะเปลี่ยนแปลงไปกลายเป็นรังสีวิสามัญ (รังสี e) โดยมีส่วนประกอบของโพลาไรเซชันตามแกนเชิงแสง ดังนั้น รังสีโพลาไรซ์จึงไม่หักเหเนื่องจากดรรชนีหักเหยังคงไม่เปลี่ยนแปลงบนรอยต่อ ในทางกลับกัน รังสีโพลาไรซ์ p จะหักเหเนื่องจากดรรชนีหักเหเปลี่ยนแปลงไปเมื่อเปลี่ยนจากรังสี o ไปเป็นรังสี e
สภายุโรป
สภายุโรป (Council of Europe, CoE; Conseil de l'Europe, CdE) เป็นองค์การระหว่างรัฐบาลระดับภูมิภาค (regional intergovernmental organisation) ที่ตั้งขึ้นในปี พ.ศ. 2492 เพื่อส่งเสริมสิทธิมนุษยชน ประชาธิปไตย และหลักนิติธรรม ในรัฐสมาชิก 46 รัฐที่มีประชากรรวมกัน 675 ล้านคน เป็นองค์กรต่างหากจากสหภาพยุโรปที่มีสมาชิก 27 ประเทศ ซึ่งมักจะสับสนกันโดยส่วนหนึ่งก็เพราะใช้ธงยุโรปเหมือนกัน แต่สภายุโรปไม่สามารถออกกฎหมายที่บังคับใช้ได้โดยไม่เหมือนกับสหภาพยุโรป ส่วนของสภายุโรปที่รู้จักกันดีที่สุดก็คือศาลสิทธิมนุษยชนยุโรป (European Court of Human Rights) ซึ่งตัดสินคดีตามอนุสัญญาว่าด้วยสิทธิมนุษยชนยุโรป (European Convention on Human Rights) งานของสภายุโรปมีผลเป็นมาตรฐาน กฎบัตร และอนุสัญญาที่อำนวยความร่วมมือกันระหว่างประเทศยุโรปโดยเป็นองค์กรที่ให้คำแนะนำ
ส่วนของสภาตามกฎหมายก็คือ คณะรัฐมนตรี (Committee of Ministers) ที่ประกอบด้วยรัฐมนตรีกระทรวงการต่างประเทศของรัฐสมาชิกแต่ละรัฐ และสมัชชารัฐสภา (Parliamentary Assembly) ซึ่งประกอบด้วยรัฐสภาแห่งชาติของรัฐสมาชิกแต่ละรัฐ ส่วนกรรมาธิการเพื่อสิทธิมนุษยชน (Commissioner for Human Rights) เป็นสถาบันอิสระภายในสภายุโรป โดยได้รับมอบหมายให้โปรโมตความสำนึกและความเคารพในสิทธิมนุษยชนในรัฐสมาชิก ส่วนเลขาธิการแห่งสภายุโรป (Secretary General of the Council of Europe) เป็นหัวหน้ากองเลขาธิการขององค์การ
สำนักงานใหญ่อยู่ที่เมืองสทราซบูร์ ประเทศฝรั่งเศส ภาษาทางการขององค์การคือภาษาอังกฤษและฝรั่งเศส แต่ว่าคณะรัฐมนตรี สมัชชารัฐสภา และ Congress of the Council of Europe ก็ใช้ภาษาเยอรมัน อิตาลี ตุรกี รัสเซียในงานบางอย่างด้วยเหมือนกัน
การกระจาย
การกระจาย (dispersion) อาจหมายถึง
ปริซึมอับเบอ
ปริซึมอับเบอ (Abbe prism) เป็นองค์ประกอบทางทัศนศาสตร์ ที่ตั้งชื่อตามผู้ประดิษฐ์คือ แอ็นสท์ อับเบอ นักฟิสิกส์ชาวเยอรมัน เป็นประเภทที่คล้ายกับปริซึมเปลลิน–โบรกาโดยเป็นปริซึมสำหรับกระจายแสงไปในมุมคงที่
โครงสร้าง
ปริซึมชนิดนี้เป็นก้อนกระจกแก้วมุมฉากที่มีมุมสามมุม 30°-60°-90° เมื่อใช้งาน ลำแสงจะเข้ามาจากพื้นผิว AB และหลังจากการหักเห แสงจะเกิดการสะท้อนกลับทั้งหมดจากพื้นผิว BC ไปยังพื้นผิว AC แล้วเกิดการหักเหออกจากพื้นผิว AC ปริซึมนี้ได้รับการออกแบบให้แสงที่ความยาวคลื่นเฉพาะค่าเบี่ยงเบนไป 60° (เทียบกับทิศทางเดิม) เมื่อออกจากปริซึม นี่คือมุมเบี่ยงเบนต่ำสุดที่จะเบี่ยงเบนได้ภายในปริซึมนี้ สำหรับความยาวคลื่นอื่น ๆ ของแสงจะเบี่ยงเบนไปในมุมที่กว้างกว่า อ้างอิงจากรูปด้านขวา สามารถทำการหมุนโดยมีจุด O เป็นจุดใด ๆ บนระนาบของภาพโดย AB เป็นแกนการหมุน เพื่อเลือกความยาวคลื่นที่จะให้เบี่ยงเบนไป 60° ได้
อนึ่ง อย่าสับสนระหว่างปริซึมของอับเบอชนิดนี้ที่ใช้สำหรับการกระจาย กับปริซึมชนิดอื่นที่มีชื่อของอับเบออยู่ ได้แก่ ซึ่งเป็นปริซึมสำหรับเปลี่ยนทิศทางแสง โดยไม่ได้ทำหน้าที่กระจายแสง
เจ้าหญิงกาตารีนาแห่งบอสเนีย
กาตารีนาแห่งบอสเนีย (Katarina Tomašević Kotromanić / Катарина Томашевић Котроманић; Catherine of Bosnia; ค.ศ. 1453 – ) ทรงเป็นสมาชิกพระองค์หนึ่งของราชวงศ์คอโตรมานิคและเป็นเจ้าหญิงบอสเนียพระองค์สุดท้าย พระองค์ถูกจับระหว่างการพิชิตบอสเนียของออตโตมัน โดยเข้ารับอิสลามและทรงใช้ชีวิตที่เหลือในจักรวรรดิออตโตมัน
ปฐมวัย
เจ้าหญิงกาตารีนาทรงเป็นเจ้าหญิงพระองค์เดียวของกษัตริย์โทมัสและพระราชินีกาตารีนา ซึ่งมีพระราชบุตรอีกพระองต์พระนามว่าซิกิสมุนด์ ครั้นเมื่อกษัตริย์โทมัสเสด็จสวรรคตในเดือนกรกฎาคม ค.ศ. 1461 มงกุฎของบอสเนียได้ตกเป็นของสตีเฟน โทมาเทวิช เจ้าหญิงกาตารีนาและซิกิสมุนด์มักได้รับการกล่าวกันว่าทรงย้ายไปอยู่กับพระราชมารดาในเวลานั้นที่ปราสาทโคโซกราดเหนือฟอจนิกา อย่างไรก็ตาม มีแนวโน้มว่าพวกพระองค์จะประทับอยู่ที่ราชสำนักในยาจเซ เนื่องจากพวกพระองต์เป็นราชวงศ์ที่ใกล้ชิดที่สุดของพระเชษฐาต่างพระราชมารดาและเป็นรัชทายาทที่อาจเป็นไปได้
ใน ค.ศ. 1463 พวกออตโตมันที่นำโดยสุลต่านเมห์เหม็ดผู้พิชิตได้บุกครองบอสเนีย โดยเห็นได้ชัดว่าทางราชวงศ์ได้ตัดสินพระราชหฤทัยแยกทาง และทรงลี้ไปยังโครเอเชียกลางรวมถึงชายฝั่งในทิศทางที่ต่างกัน เพื่อสร้างความสับสนและทำให้ผู้บุกครองเข้าใจผิด แต่กระนั้น ซิกิสมุนด์และเจ้าหญิงกาตารีนา ซึ่งแยกจากพระราชมารดา ได้ถูกจับกุมในซเวชาจใกล้กับเมืองยาจเซ ขณะที่กษัตริย์ผู้ทรงเป็นพระเชษฐาต่างพระราชมารดาของพวกพระองค์ถูกหลอกให้ยอมจำนนในเมืองคลจูช และทรงถูกประหารชีวิตหลังจากนั้นไม่นาน ส่วนพระราชินีกาตารีนาทรงประสบความสำเร็จในการหลบหนีและในที่สุดก็ทรงตั้งรกรากอยู่ในกรุงโรม
พระชะตากรรมที่ไม่แน่นอน
ชะตากรรมของซิกิสมุนด์ภายหลังการล่มสลายของบอสเนียนั้นค่อนข้างเป็นที่รู้จัก – พระองค์ทรงรับศาสนาอิสลาม ซึ่งกลายเป็นที่รู้จักในพระนามอิซฮัก เบย์ ราชบุตรของกษัตริย์ และทรงสร้างอาชีพในฐานะรัฐบุรุษออตโตมันระดับสูง อย่างไรก็ตาม ไม่ค่อยมีใครรู้จักเจ้าหญิงกาตารีนา นอกจากความจริงที่ว่าพระองค์ทรงกลายเป็นมุสลิมด้วย เช่นเดียวกับการศึกษาของชาวเติร์ก การเปลี่ยนศาสนาของพระเชษฐาพระขนิษฐาดังกล่าว อาจได้รับการยุยงโดยพระปิตุลาของพวกพระองค์ ผู้มีพระนามว่าเฮอร์เซกซาเด อาเหม็ด พาชา ซึ่งเป็นพระอนุชาต่างพระราชมารดา ที่เปลี่ยนศาสนาและบรรลุตำแหน่งสูงสุดในจักรวรรดิออตโตมันเช่นกัน ทั้งนี้ ตามสมมติฐานของกลิโกริเย เอเลโซวิช นักประวัติศาสตร์ชาวเซอร์เบีย ได้เผยว่าตำแหน่งผู้ปกครองของเจ้าหญิงได้มอบหมายแด่อิซา เบย์ อิชาโควิช ซันจักเบย์แห่งสกอเปีย ซึ่งอาจเป็นพระอัยกาฝ่ายพระราชมารดา ในสำนักที่เจ้าหญิงทรงเปลี่ยนศาสนา
ส่วนในกรุงโรม พระราชินีกาตารีนาได้ทรงงานเพื่อให้ซิกิสมุนด์และเจ้าหญิงกาตารีนา "ได้รับการปล่อยพระองค์จากการถูกจองจำในตุรกี" พระองค์ตรัสถึงพระราชธิดาของพระองค์ว่าพระชนมายุ 10 พรรษา แต่นี่อาจหมายความว่าเจ้าหญิงพระชนมายุ 10 พรรษาในขณะที่พระองค์ถูกจับ สี่ปีต่อมา พระราชินีกาตารีนาเสด็จพระราชดำเนินไปยังชายแดนออตโตมันเพื่อทรงเจรจาค่าไถ่ โดยมีแนวโน้มว่าจะมีพระเชษฐาต่างพระราชมารดาที่เป็นมุสลิมเป็นผู้รับมอบอำนาจ แต่ก็ล้มเหลว ไม่นานก่อนที่พระราชินีจะเสด็จสวรรคตใน ค.ศ. 1478 พระราชินีได้ทรงทำพินัยกรรม ซึ่งพระองค์ทรงกำหนดให้เจ้าหญิงกาตารีนาเป็นรัชทายาทแห่งบัลลังก์บอสเนีย ในกรณีที่พระองค์กลับมาสู่ศาสนาคริสต์ และพระเชษฐาของพระองค์ไม่ได้ทรงทำไว้
เอเลโซวิชสันนิษฐานว่าเจ้าหญิงกาตารีนาทรงเปลี่ยนพระนามเมื่อเปลี่ยนศาสนาจากนิกายโรมันคาทอลิก โดยเสกสมรสและทรงใช้ชีวิตที่เหลือในสกอเปีย รวมทั้งมีการระบุตัวตนเจ้าหญิงกาตารีนาของเขาในฐานะพระองค์ที่รับการฝังพระบรมศพที่คราลคีซีตูรเบ ซึ่งเป็นมอโซเลียม (ที่เก็บพระบรมศพ) สมัยคริสต์ศตวรรษที่ 15 ณ สุสานของชาวมุสลิมในสกอเปีย โดยเป็นที่ยอมรับกันอย่างกว้างขวาง และชื่อของตูรเบ (ที่เก็บพระบรมศพ) นี้คือ "พระราชธิดาของกษัตริย์" (Kîrâl Kîzî) แสดงให้เห็นอย่างชัดเจนว่านี่เป็นที่บรรจุพระบรมศพของเจ้าหญิงที่นับถือศาสนาอิสลาม ซึ่งเจ้าหญิงกาตารีนาทรงตั้งพระราชหฤทัยแน่วแน่ ดังนั้น จึงเป็นไปได้อีกที่เจ้าหญิงกาตารีนายังไม่ได้เสกสมรส เนื่องจากสตรีมุสลิมที่แต่งงานแล้วในสมัยนั้นจะถูกฝังไว้ภายใต้ชื่อสามีของเธอ อย่างไรก็ตาม เอเลโซวิชได้ตั้งข้อสังเกตว่าครอบครัวชนชั้นสูงชาวมุสลิมจากเตตอวออ้างว่าสืบเชื้อสายมาจาก "คูตูรมัน" จากสกอเปีย ซึ่งเขาได้เชื่อมโยงกับชื่อราชวงศ์คอโตรมานิค
โรงเรียนวชิรวิทย์
ประวัติ
โรงเรียนวชิรวิทย์ เชียงใหม่ ก่อตั้งเมื่อปี พ.ศ. 2540 จากแนวคิดของผู้ช่วยศาสตราจารย์ ดร.สุกานดา ตปนียางกูร และนายวัชระ ตันตรานนท์ นักธุรกิจชาวจังหวัดเชียงใหม่ โดยได้รับความร่วมมือ สนับสนุนจากบุคลากรในแวดวงวิชาการ โดยมีผู้ช่วยศาสตราจารย์ ดร.สุกานดา ตปนียางกูร และคณะฯ เป็นที่ปรึกษาในการขออนุญาตเปิดการสอนเป็นโรงเรียนเอกชน สอนตามหลักสูตรของกระทรวงศึกษาธิการ ประเภทสามัญศึกษา แบบสหศึกษา ตั้งแต่ชั้นประถมศึกษาปีที่ 1 ถึงชั้นมัธยมศึกษาปีที่ 6
โรงเรียนวชิรวิทย์ ได้รับอนุญาตไห้เปิดดำเนินการสอน ตั้งแต่บัดนั้นเป็นต้นมา ตั้งอยู่เลขที่ 168/1 ถนนช้างคลาน อำเภอเมือง จังหวัดเชียงใหม่ บนเนื้อที่ 8 ไร่ 1 งาน 13 ตารางวา โดยมีนายวัชระ ตันตรานนท์ เป็นผู้รับใบอนุญาตและผู้จัดการ และอาจารย์เจษฎา บุญรติวงค์ เป็นครูใหญ่เปิดทำการสอน ในปีแรกเพียง 3 ชั้น คือ ประถมศึกษาปีที่ 1 มัธยมศึกษาปีที่ 1 และมัธยมศึกษาปีที่ 4 รวม 15 ห้องเรียน มีนักเรียนรวมกันประมาณ 600 คน ตั้งอยู่ในเขตชุมชน
Selachinematidae
Selachinematidae เป็นสกุลของนีมาโทดาที่อยู่ในวงศ์ Desmodorida.
สปีชีส์ในสกุล ได้แก่:
ตาเหล่
ตาเหล่ หรือ ตาเข (Strabismus, crossed eyes, squint, cast of the eye) เป็นภาวะที่ตาทั้งสองไม่มองตรงที่เดียวกันพร้อม ๆ กันเมื่อกำลังจ้องดูวัตถุอะไรอย่างใดอย่างหนึ่ง โดยตาข้างหนึ่งจะเบนไปในทางใดทางหนึ่งอย่างไม่คล้องจองกับตาอีกข้างหนึ่ง/หรือกับสิ่งที่มอง และตาทั้งสองอาจสลับเล็งมองที่วัตถุ และอาจเกิดเป็นบางครั้งบางคราวหรือเป็นตลอด ถ้ามีอาการเป็นช่วงเวลานานในวัยเด็ก ก็อาจทำให้ตามัวหรือเสียการรู้ใกล้ไกล แต่ถ้าเริ่มในวัยผู้ใหญ่ ก็มักจะทำให้เห็นภาพซ้อนมากกว่า
อาการอาจมีเหตุจากการทำงานผิดปกติของกล้ามเนื้อตา สายตายาว ปัญหาในสมอง การบาดเจ็บ หรือการติดเชื้อ ปัจจัยเสี่ยงรวมทั้งการคลอดก่อนกำหนด อัมพาตสมองใหญ่ และประวัติการเป็นโรคในครอบครัว มีแบบต่าง ๆ รวมทั้ง เหล่เข้า (esotropia) ที่ตาเบนเข้าหากัน เหล่ออก (exotropia) ที่ตาเบนออกจากกัน และเหล่ขึ้น (hypertropia) ที่ตาสูงต่ำไม่เท่ากัน อาจเป็นแบบเหล่ทุกที่ที่มอง (comitant คือตาเหล่กลอกคู่) หรืออาจเหล่ไม่เท่ากันแล้วแต่มองที่ไหน (incomitant) การวินิจฉัยอาจทำโดยสังเกตว่าแสงสะท้อนที่ตาไม่ตรงกับกลางรูม่านตา มีภาวะอีกอย่างที่ทำให้เกิดอาการคล้าย ๆ กัน คือ โรคเส้นประสาทสมอง (cranial nerve disease)
การรักษาจะขึ้นอยู่กับรูปแบบและเหตุ ซึ่งอาจรวมการใช้แว่นตาและการผ่าตัด มีบางกรณีที่มีผลดีถ้าผ่าตัดตั้งแต่ต้น ๆ เป็นโรคที่เกิดในเด็กประมาณ 2%
คำภาษาอังกฤษมาจากคำกรีกว่า strabismós ซึ่งแปลว่า "เหล่ตา"
อาการ
อาการของตาเหล่รวมทั้งการเห็นภาพซ้อน และ/หรือตาล้า/ตาเพลีย (asthenopia) เพื่อจะไม่ให้มีภาพซ้อน สมองอาจจะไม่สนใจข้อมูลจากตาข้างหนึ่ง (Suppression) ในกรณีนี้ อาจจะไม่เห็นอาการอะไรในคนไข้ยกเว้นการเสียการรู้ใกล้ไกล และความบกพร่องนี้อาจมองไม่เห็นในคนไข้ที่ตาเหล่แต่กำเนิดหรือตั้งแต่วัยเด็กต้น ๆ เพราะคนไข้อาจได้เรียนรู้การรู้ระยะใกล้ไกลโดยใช้ตาเดียว ตาเหล่อย่างสม่ำเสมอที่ทำให้ใช้ตาข้างเดียวตลอดอาจทำให้เสี่ยงตามัวในเด็ก ส่วนตาที่เหล่น้อยหรือเป็นบางครั้งบางคราวอาจทำให้เห็นผิดปกติอย่างเฉียบพลัน นอกจากปวดหัวและเมื่อยตาแล้ว อาการอาจรวมการอ่านหนังสือไม่สบาย ความเมื่อยล้าเมื่ออ่านหนังสือ หรือการเห็นที่ไม่คงเส้นคงวา
ผลทางจิต-สังคม
คนทุกวัยที่มีอาการตาเหล่อาจมีปัญหาทางจิต-สังคม และนักวิชาการก็อ้างว่า ผู้ที่มีตาเหล่อย่างมองเห็นได้อาจได้รับผลทางสังคม-เศรษฐกิจด้วย ดังนั้น การตัดสินรักษาจึงต้องพิจารณาปัญหาเหล่านี้ด้วย นอกเหนือไปจากการรักษาให้เห็นเป็นภาพเดียวด้วยสองตา
งานศึกษาหนึ่งแสดงว่า เด็กตาเหล่มักจะมีพฤติกรรมช่างอาย วิตกกังวล และเป็นทุกข์ บ่อยครั้งทำให้มีความผิดปกติทางอารมณ์ ซึ่งเป็นอาการที่สัมพันธ์กับการที่เพื่อนมองในแง่ลบ โดยไม่ใช่เป็นเพียงเรื่องสวย ๆ งาม ๆ เท่านั้น แต่จะเกี่ยวกับธรรมชาติของตาและการมองที่เป็นเครื่องหมายในการสื่อสารอีกด้วย ซึ่งมีบทบาททางสังคมที่สำคัญต่อชีวิตของบุคคล โดยเฉพาะก็คือ การมีตาเหล่จะขัดการสบตากับผู้อื่น ซึ่งสร้างความอับอาย ความโกรธเคือง และความเคอะเขิน และดังนั้นจึงมีผลต่อการสื่อสารทางสังคมโดยพื้นฐาน ซึ่งอาจมีผลลบต่อความภูมิใจในตน สำหรับบางคน ปัญหาเหล่านี้จะดีขึ้นอย่างสำคัญหลังจากการผ่าตัด
มีสิ่งที่บ่งชี้ว่า เด็กที่ตาเหล่ โดยเฉพาะแบบเหล่ออก มีโอกาสมีความผิดปกติทางจิตใจมากกว่าเด็กปกติ โดยนักวิจัยก็ยังเชื่อด้วยว่า ที่ตาเหล่เข้าไม่ปรากฏว่าสัมพันธ์กับโรคจิตก็เพราะพิสัยอายุของเด็กที่ร่วมงานวิจัย และเพราะระยะติดตามผลที่สั้นกว่า คือเด็กที่ตาเหล่เข้าได้ติดตามจนถึงอายุเฉลี่ยที่ 15.8 ปี เทียบกับเด็กตาเหล่ออกที่ติตตามจนถึง 20.3 ปี
ต่อมา งานศึกษากับเด็กในเขตภูมิภาคเดียวกันที่มีตาเหล่เข้าแต่กำเนิด จึงได้ติดตามผลในระยะที่ยาวกว่า แล้วพบว่า เด็กตาเหล่เข้ามีโอกาสเกิดโรคจิตบางอย่างเมื่อถึงวัยผู้ใหญ่ต้น ๆ คล้ายกับเด็กตาเหล่ออก โดยเด็กที่ตาเหล่ออกเป็นบางครั้ง และเด็กที่ตาเบนเข้าไม่พอ (convergence insufficiency) มีโอกาสเกิดโรคจิตเป็น 2.6 เท่าของเด็กกลุ่มควบคุม แต่ก็ไม่สัมพันธ์กับการคลอดก่อนกำหนด และไม่มีหลักฐานสัมพันธ์โรคจิตที่เกิดขึ้นทีหลัง กับตัวสร้างความเครียดทางจิต-สังคมที่คนไข้ตาเหล่มักจะมี
ท่าอากาศยานนานาชาติโตเกียว
ท่าอากาศยานนานาชาติโตเกียว หรือรู้จักกันโดยทั่วไปว่า ท่าอากาศยานฮาเนดะ  ตั้งอยู่ที่เขตโอตะ กรุงโตเกียว ญี่ปุ่น รองรับการบริการกรุงโตเกียว
ในปีพ.ศ. 2547 ท่าอากาศยานนานาชาตินาริตะ หรือท่าอากาศยานโตเกียวแห่งใหม่ ให้บริการเที่ยวบินระหว่างประเทศทั้งหมดของโตเกียว เหลือเพียงเที่ยวบินไปยังท่าอากาศยานนานาชาติกิมโป ในโซล เกาหลีใต้ เท่านั้นที่ยังให้บริการอยู่ที่ท่าอากาศยานฮาเนดะ
แม้ว่าสนามบินฮาเนดะจะให้บริการเที่ยวบินภายในประเทศเป็นส่วนใหญ่ แต่ยอดผู้โดยสารที่มาใช้บริการมีจำนวนมากถึง 67 ล้านคน ในปี พ.ศ. 2550 มากที่สุดทั้งในญี่ปุ่น และเอเชีย
เมื่อวันที่ 21 ตุลาคม พ.ศ. 2553 ทางท่าอากาศยานได้เปิดหอควบคุมการจราจรทางอากาศใหม่ รันเวย์ที่ 4 (รันเวย์ 05 และ 23) และอาคารผู้โดยสารระหว่างประเทศใหม่และอาคารผู้โดยสารระหว่างประเทศที่เก่าตอนนี้ถูกรือถอนไปแล้ว ทำให้สนามบินดังกล่าวกลายเป็นท่าอากาศยานนานาชาติแห่งที่ 2 ของญี่ปุ่นอย่างเต็มรูปแบบ การพลิกโฉมสนามบินครั้งนี้มีจุดประสงค์เพื่อส่งเสริมให้ โตเกียวเป็นศูนย์กลางทางการบินที่สามารถแข่งขันกับท่าอากาศยานนานาชาติอื่นๆ เช่น ท่าอากาศยานนานาชาติอินช็อน และท่าอากาศยานนานาชาติฮ่องกง เป็นต้น
Neotonchidae
Neotonchidae เป็นสกุลของนีมาโทดาที่อยู่ในวงศ์ Chromadorida.
สปีชีส์ในสกุล ได้แก่:
ฮโยมิน
พัก ซ็อน-ย็อง (เกิด 30 พฤษภาคม ค.ศ. 1989) หรือชื่อในการแสดง ฮโยมิน เป็นแร็ปเปอร์ นักร้อง นักแต่งเพลง นักแสดงชาวเกาหลีใต้ รู้จักกันในฐานะสมาชิกวงที-อารา
ประวัติ
ฮโยมิน เกิดวันที่ 30 พฤษภาคม 2532 เกิดที่เมือง ปูซาน เกาหลีใต้
แหล่งข้อมูลอื่น
1989
อับบาส อิบน์ อับดุลมุฏฏอลิบ
อับบาส อิบน์ อับดุลมุฏฏอลิบ (العباس بن عبد المطلب, Abbas ibn Abd al-Muttalib) เป็นลุงทางพ่อและเป็นเพื่อนของมุฮัมมัดผู้มีอายุแก่กว่ามุฮัมมัดเพียงไม่กี่ปี อับดุบมุฏเฏาะลิบเป็นพ่อค้าผู้มีฐานะดี ระหว่างการเผยแพร่ของศาสนาอิสลามในระยะแรกอับดุบมุฏเฏาะลิบก็เป็นผู้พิทักษ์ปกป้องมุฮัมมัดขณะที่อยู่ที่มักกะหฺ แต่มาเปลี่ยนนิกายหลังจากยุทธการที่บะดัร (Battle of Badr) ในปี ฮ.ศ. ที่ 2 ผู้ที่สืบเชื้อสายต่อจากเขาได้ก่อตั้งจักรวรรดิกาหลิปอับบาซียะห์ ในปี ค.ศ. 750
รัฐโรดไอแลนด์
รัฐโรดไอแลนด์ (Rhode Island, ) หรือชื่อเดิมได้แก่ รัฐโรดไอแลนด์และนิคมพรอวิเดนซ์ (The State of Rhode Island and Providence Plantations) ซึ่งเป็นชื่อที่ใช้อย่างเป็นทางการจนถึงเดือนพฤศจิกายน ค.ศ. 2020 เป็นรัฐที่เล็กที่สุดในสหรัฐ ตั้งอยู่บริเวณชายฝั่งตะวันออกของประเทศ ในเขตนิวอิงแลนด์ รัฐโรดไอแลนด์เป็น 1 ใน 13 รัฐเริ่มต้นก่อนการรวมตัวของรัฐอื่นในช่วงการปฏิวัติอเมริกา โรดไอแลนด์มีชื่อเล่นรัฐว่า "รัฐมหาสมุทร" (The Ocean State) โดยทุกส่วนในรัฐโรดไอแลนด์ห่างจากมหาสมุทรไม่เกิน 48 กม. ภายในอ่าวแนร์ราแกนเซตต์ เมืองหลวงของรัฐคือเมืองพรอวิเดนซ์ มหาวิทยาลัยที่สำคัญคือ โรงเรียนดีไซน์โรดไอแลนด์ สถานศึกษาที่ได้ชื่อว่าอันดับหนึ่งในสหรัฐในด้านการออกแบบ มหาวิทยาลัยโรเจอร์ วิลเลียมส์ และมหาวิทยาลัยบราวน์
เรียวตะ โอซากะ
เรียวตะ โอซากะ (2 สิงหาคม ค.ศ. 1986 -) เป็นนักพากย์ชาย ชาวญี่ปุ่น เกิดที่ จังหวัดโทกูชิมะ สังกัด EARLY WING
จักกวาฬทีปนี
จักกวาฬทีปนี เป็นปกรณ์วิเสสที่รจนาโดยพระสิริมังคลาจารย์ รจนาสำเร็จเมื่อ พ.ศ. 2063
ต้นฉบับเอกสารใบลานคัมภีร์จักกวาฬทีปนีพบ 19 ฉบับ จารด้วยอักษรธรรมล้านนา ภาษาบาลี 4 ฉบับ ได้แก่ ฉบับวัดบุพพาราม จ.ศ. 900 ฉบับวัดพระสิงห์ จ.ศ. 1170 ฉบับวัดสูงเม่น จ.ศ. 1195 และฉบับวัดช้างค้ำ จ.ศ. 1231 ส่วนฉบับที่จารด้วยอักษรขอมไทย ภาษาบาลี 15 ฉบับ ได้แก่ ฉบับวัดบวรนิเวศวิหาร 2 ฉบับ และฉบับหอสมุดวชิรญาณ 13 ฉบับ
มูลเหตุการแต่งจักกวาฬทีปนีเพื่ออธิบายเรื่องราวทั้งหมดที่เกี่ยวกับจักรวาลตามที่ปรากฏในคัมภีร์ต่าง ๆ อย่างเช่นพระไตรปิฎก โดยแต่งเป็นร้อยแก้วภาษาบาลี มีคาถาบาลีแทรก พร้อมทั้งรวบรวมคำอธิบายเรื่องราวต่าง ๆ ที่เกี่ยวข้องกับจักรวาลในคัมภีร์ต่าง ๆ เช่น พระไตรปิฎก อรรถกถา ฎีกา และปกรณ์ต่าง ๆ มารวบรวมไว้ด้วยกันตลอดจนแสดงข้อความนั้น ๆ และคำวิจารณ์ โดยแบ่งเนื้อหาเป็น 6 กัณฑ์
ในสมัยกรุงศรีอยุธยา จักกวาฬทีปนีเป็นคัมภีร์หนึ่งที่สมเด็จพระเจ้าอยู่หัวบรมโกศโปรดเกล้าฯ พระราชทานไปฟื้นฟูพระพุทธศาสนาในลังกาในปี พ.ศ. 2299 ด้วย ต่อมากรมศิลปากรได้ชำระและแปลคัมภีร์จักกวาฬทีปนีเป็นภาษาไทย เมื่อ พ.ศ. 2523
สุลัยมานผู้เกรียงไกร
สุลต่านสุลัยมานเสด็จพระราชสมภพเมื่อวันที่ 6 พฤศจิกายน ค.ศ. 1494 ที่ทราบซอนในประเทศตุรกี เป็นพระราชโอรสในสุลต่านเซลิมที่ 1 และฮาฟซา ฮาทุน (Hafsa Hatun) ทรงเสกสมรสตามกฎหมายกับร็อกเซลานา หรือเฮอร์เรมสุลต่าน พระองค์เสด็จสวรรคตเมื่อราววันที่ 5/6 กันยายน ค.ศ. 1566 ที่ Szigetvár ในประเทศฮังการีปัจจุบัน หลังจากพระองค์เสด็จสวรรคต พระราชโอรสของพระองค์กับเฮอร์เรมสุลต่านก็ขึ้นครองราชย์เป็นสุลต่านเซลิมที่ 2
สุลต่านสุลัยมานเป็นพระมหากษัตริย์องค์สำคัญของคริสต์ศตวรรษที่ 16 ผู้มีบทบาทสำคัญไม่เพียงแต่ในจักรวรรดิออตโตมันเท่านั้น แต่ยังรวมไปถึงทวีปยุโรปด้วย พระองค์มีพระบรมราชานุภาพอันยิ่งใหญ่ทางการทหารและทางเศรษฐกิจ ทรงเป็นผู้นำทัพด้วยพระองค์เองในการสงครามหลายครั้งและทรงได้รับชัยชนะในสงครามหลายครั้งที่รวมทั้งต่อเบลเกรด โรดส์ และ ฮังการีเกือบทั้งหมด แต่มาทรงพ่ายแพ้ในการล้อมกรุงเวียนนาในปี ค.ศ. 1529 สุลัยมานทรงทำการขยายดินแดนของจักรวรรดิโดยการผนวกดินแดนตะวันออกกลาง (เมื่อทรงมีข้อขัดแย้งกับเปอร์เชีย) และดินแดนส่วนใหญ่ทางตอนเหนือของแอฟริกาไปจนถึงแอลจีเรีย ภายใต้การปกครองของพระองค์อำนาจทางทะเลครอบคลุมตั้งแต่ทะเลเมดิเตอร์เรเนียน ทะเลแดง อ่าวเปอร์เซีย ไปจนถึงมหาสมุทรอินเดีย
พระราชกรณียกิจหลักในการปกครองคือการที่ทรงเปลี่ยนแปลงระบบกฎหมายที่เกี่ยวกับสังคม การศึกษา ภาษี และกฎหมายอาญา กฎหมายที่พระองค์ทำการปฏิรูป (Kanuns) เป็นกฎหมายที่ใช้ต่อมาในจักรวรรดิเป็นเวลาอีกหลายร้อยปีหลังจากที่เสด็จสวรรคตไปแล้ว นอกจากความสามารถในด้านการปกครองและการทหารแล้ว สุลต่านสุลัยมานยังทรงเป็นกวีฝีปากเอกและช่างทองฝีมือดี และทรงเป็นผู้อุปถัมภ์วัฒนธรรม สมัยของพระองค์ถือกันว่าเป็น “ยุคทอง” ของจักรวรรดิออตโตมันในทางวรรณคดี ศิลปะ และสถาปัตยกรรมอีกด้วย